laion/Wikipedia-Exotic huggingface dataset:
עירית שילה

עירית שילה (נולדה ב-8 בינואר 1945) היא שחקנית ומדבבת ישראלית. שילה נולדה וגדלה בקיבוץ גבעת חיים. היא בוגרת בית הספר הגבוה לאמנויות הבמה בית צבי. במהלך השנים היא דיבבה ושיחקה במספר סרטים וסדרות טלוויזיה ישראליות. בשנת 1969 שיחקה בסרט הקולנוע "להט במים", לצדם של זאב רווח, יעקב בנאי ועוד. בין השנים 1982- 2004 גילמה את דמותה של אוזה, בתוכנית הילדים "פרפר נחמד", ששודרה בטלוויזיה החינוכית הישראלית. בשנת 1984 דיבבה בסדרת האנימציה "בארץ הקטקטים". בשנת 1986 דיבבה בסדרת האנימציה "נילס הולגרסון", את דמותם של "דפי" ו"אוגי". באותה שנה דיבבה בסדרת האנימציה "גברת פלפלת". בין השנים 1988- 1989 דיבבה בסדרת האנימציה "הקוסם מארץ עוץ", בה דיבבה את דמותה של "המכשפה המרשעת מן המערב". במהלך השנים 1989 עד 1990 תרמה את קולה לתוכנית הילדים "דודו מספר לגולו", בה היא גילמה את הבובה "גולו", לצדו של דודו טופז. בתחילת שנות ה-90 תרמה את קולה בסדרת האנימציה "היי בינבה". במהלך השנים 1990- 1993 גילמה את הבובה "שלומפי" בתוכנית "לילה טוב שלומפי". בשנת 1991 תרמה את קולה לסרט האנימציה "אגדות ברווזים הסרט: אוצר המנורה האבודה". באותה שנה דיבבה את דמותו של "פשוש", בסדרת האנימציה "פשוש". בשנים 1998- 1999 שיחקה את דמותה של דפי בתוכנית הילדים "רחוב סומסום". בשנת 2004 שיחקה בסרט הקולנוע "אהבה קולומביאנית", בבימויו של שי כנות על פי תסריט של רשף לוי. בשנת 2006 שיחקה בסרטו של דני סירקין "למראית עין", לצדם של הדס ירון, אסי דיין, מיכאל אלוני ועוד. שילה הייתה נשואה לשחקן ששי סעד ולהם בת אחת משותפת, לשילה בן נוסף מאמנון אבנטוב. עירית שילה, במיזם "אישים" לתיעוד היצירה הישראלית עירית שילה, במסד הנתונים הקולנועיים IMDb (באנגלית) עירית שילה, באתר "אידיבי", מאגר הידע העברי לקולנוע ישראלי ועולמי
אמפוטריות

בכימיה, אמפוטריות היא תכונה של חומרים, מולקולות או יונים המגיבים הן כחומצה והן כבסיס. מקור השם ביוונית ומשמעותו "גם". מתכות רבות (אבץ, בדיל, עופרת, אלומיניום) יוצרות תחמוצות והידרוקסידים אמפוטריים. האמפוטריות תלויה במספר החמצון של התחמוצת. תחמוצת האבץ מגיבה הן עם חומצות והן עם בסיסים. בחומצה : ZnO + H 2 SO 4 acid ⟶ ZnSO 4 + H 2 O {\displaystyle {\ce {ZnO + {\overset {acid}{H2SO4}}-> ZnSO4 + H2O}}} בבסיס : ZnO + 2 NaOH base + H 2 O ⟶ Na 2 [ Zn ( OH ) 4 ] {\displaystyle {\ce {ZnO + {\overset {base}{2 NaOH}}+ H2O -> Na2[Zn(OH)4]}}} תגובתיות זו יכולה לשמש להפרדת קטיונים שונים, לדוגמה הפרדת יון אבץ המומס בבסיס מיון המנגן שאינו מומס בבסיס. תחמוצת אלומיניום מגיבה הן עם חומצות והן עם בסיסים: בחומצה: Al 2 O 3 + 6 HCl acid ⟶ 2 AlCl 3 + 3 H 2 O {\displaystyle {\ce {Al2O3 + {\overset {acid}{6 HCl}}-> 2 AlCl3 + 3 H2O}}} בבסיס: Al 2 O 3 + 2 NaOH base + 3 H 2 O ⟶ 2 Na [ Al ( OH ) 4 ] {\displaystyle {\ce {Al2O3 + {\overset {base}{2 NaOH}}+ 3 H2O -> 2 Na[Al(OH)4]}}} אלומיניום הידרוקסיד גם הוא אמפוטרי: מגיב כבסיס בנטרול חומצה : Al ( OH ) 3 + 3 HCl acid ⟶ AlCl 3 + 3 H 2 O {\displaystyle {\ce {Al(OH)3 + {\overset {acid}{3 HCl}}-> AlCl3 + 3 H2O}}} מגיב כחומצה בנטרול בסיס : Al ( OH ) 3 + NaOH base ⟶ Na [ Al ( OH ) 4 ] {\displaystyle {\ce {Al(OH)3 + {\overset {base}{NaOH}}-> Na[Al(OH)4]}}} כמה יסודות אחרים היוצרים תחמוצות אמפוטריות הם עופרת, ונדיום, גליום, אינדיום, סקנדיום, טיטניום, זירקוניום, כרום, ברזל, קובלט, נחושת, כסף, זהב, גרמניום, אנטימון, ביסמוט, בריליום וטלוריום . נקודה איזואלקטרית אמפוטריות, באתר אנציקלופדיה בריטניקה (באנגלית) International Union of Pure and Applied Chemistry. "amphoteric". Compendium of Chemical Terminology Internet edition.
פלסנר

האם התכוונתם ל... אולריק פלסנר – אדריכל ישראלי ממוצא דני יוחנן פלסנר – נשיא המכון הישראלי לדמוקרטיה החל משנת 2014, לשעבר חבר הכנסת מטעם סיעת קדימה ועדת פלסנר – הוועדה לקידום השוויון בנטל בראשותו של יוחנן פלסנר יקיר פלסנר – כלכלן ישראלי מאיר (מרטין) פלסנר – מזרחן ופילולוג יהודי-גרמני שלמה פלסנר – במאי, שחקן, רקדן ומורה לתיאטרון ישראלי שלמה פלסנר – רב והוגה דעות אורתודוקסי חשוב, מתרגם הספרים החיצוניים לעברית תמר ליבס-פלסנר – פרופסור לתקשורת באוניברסיטה העברית
בריזל

האם התכוונתם ל... הרב אלעזר בריזל - רב בחסידות קרלין בלה בריזל – ציירת ישראלית עמוס בריזל – סא"ל במיל' מאפיית בריזל – מאפייה ותיקה בירושלים
פאדרבורן 07

שפורט קלוב פאדרבורן 07 (בגרמנית: SC Paderborn 07) הוא מועדון כדורגל מפאדרבורן שבגרמניה, המשחק בבונדסליגה השנייה. הקבוצה העפילה לראשונה בתולדותיה לליגה הראשונה ב-11 במאי 2014 אחרי שניצחה 1–2 את ו.פ.ר. אאלן וסיימה את הליגה במקום השני אחרי פ.צ. קלן. את עונתה הראשונה בבונדסליגה פתחה פאדרבורן במפתיע עם 8 נקודות מתוך 12 אפשריות. למרות זאת, היא סיימה את העונה במקום האחרון בטבלה וירדה בחזרה לליגת המשנה. כעבור עונה נשרה הקבוצה לליגה השלישית. בעונת 2016/17 רשמה פאדרבורן ירידת ליגה שלישית ברציפות, אך ניצלה והושארה בליגה השלישית, לאחר שמינכן 1860 הורדה לליגה הרביעית. בעונת 2017/2018 שבה פאדרבורן לליגת המשנה אחרי היעדרות של 3 שנים. בעונת 2018/19 סיימה פאדרבורן במקום השני ושבה לבונדסליגה. בעונת 2019/20 סיימה פאדרבורן במקום האחרון בבונדסליגה, ונשרה לבונדסליגה השנייה. נכון ל-4 באוקטובר 2024 מדיה וקבצים בנושא פאדרבורן 07 בוויקישיתוף אתר האינטרנט הרשמי של פאדרבורן 07 (בגרמנית) פאדרבורן 07, ברשת החברתית פייסבוק פאדרבורן 07, ברשת החברתית אקס (טוויטר) פאדרבורן 07, ברשת החברתית אינסטגרם פאדרבורן 07, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר WorldFootball.net עוזי דן, פאדרבורן עלתה לבונדסליגה: האנדרדוגים האלה הולכים לישון ב-22:00, באתר הארץ, 13 במאי 2014 מיכאל יוכין‏, רד, עלה, עלה ורד: הסיפור המטורף של פאדרבורן - שתמיד עולה או יורדת, באתר וואלה, 20 במאי 2019 בנטלר ארנה באתר הרשמי של פאדרבורן 07 ערך זה הוא קצרמר בנושא כדורגל גרמני ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
דניאל אהביאל

דניאל אהביאל (נולד ב-6 באוגוסט 1963, ט"ז באב תשכ"ג) הוא כנר ישראלי. אהביאל נולד וגדל בלונדון, במשפחה חילונית. אביו יליד פולין ואמו ילידת אנגליה שהייתה חברת מועצה פעילה בעיריית לונדון. בגיל 8 החל ללמוד נגינה בכינור בבית ספר למוזיקה. בבית ספר זה למד גם מקהלה, תזמורת קאמרית, תזמורת נוער, פסנתר וכלי הקשה. בגיל 12 עבר לבית ספר אחר למוזיקה שם התמקד גם בלימודי פסנתר. בגיל 18 למד תואר ראשון באוניברסיטת יורק שבבריטניה והתמחה גם במוזיקה אתנית, מוזיקה אלקטרונית ואלתור. לאחר סיום הלימודים ניגן עם להקות במשך כשלוש שנים, ואף עסק בנגינה כהכנסה צדדית. בעקבות קריאה בספרי סיפורים על רבי נחמן מברסלב והבעל שם טוב החל להתקרב ליהדות ועבר להתגורר בסמוך לשכונת גולדרס גרין בלונדון על מנת להתקרב ליהודים חרדים. ב-1987 הגיע לישראל לשלושה חודשים. התגורר ביישוב בצפון והושפע מחברים שהיו בתהליך של חזרה בתשובה - ובעקבות כך התחזק גם דניאל. בשנת 1988 התחתן, עלה לארץ ועבר לגור במצפה רמון שם לימד מוזיקה בבית ספר לאמנויות. לאחר ארבע שנים עברו הזוג להתגורר במבשרת ציון. בני הזוג התקרבו לברסלב ובשנת 1995 החל יחד עם אשתו סיגל תהליך של חזרה בתשובה ורבם היה הרב דניאל סטבסקי. ב-2001 הפך לחסיד ברסלב, ועבר להתגורר בקריית יערים הוא אב לשניים, וסב לשישה נכדים. התפרסם כנגן כליזמר בסגנונות מוזיקה חסידית, מוזיקה אירית ומוזיקה צוענית. ניגן במשך שלוש שנים עם הזמר חיים דוד סרצ'יק. ניגן עם הגיטריסט מנחם הרמן, ועם להקת החתונות 'לכתחילה'. במהלך השנים הופיע דניאל בקונצרטים ובפסטיבלי מוזיקה ברחבי העולם, בין השאר בארצות הברית, קנדה, ברזיל, בריטניה, צרפת, בלגיה, הולנד, גרמניה, אוסטריה, הונגריה, איטליה, ספרד, קונגו, הונג קונג רוסיה ודרום אפריקה. ב-2011 גילם את ר' אלימלך הגבאי במחזמר "שירים ונפלאות", שכתב דודי איינהורן וביים ישי לפידות. בחנוכה ה'תשע"ג (דצמבר 2012) גילם רב מקובל בשם שמעיה האבטליוני במחזמר "שירים ונפלאות בבית הספר".[דרושה הבהרה] ב-2009 הוציא את המופע "לב העולם אתה", נגינה בכינור המשולבת בקטעי שירה וסיפור. אהביאל שימש כשופט אורח בגמר עונתה הראשונה של התוכנית "הקול הבא" ששודרה ברדיו קול חי. אהביאל מיוצג על ידי FDD פרודקשיין. מדיה וקבצים בנושא דניאל אהביאל בוויקישיתוף אתר האינטרנט הרשמי של דניאל אהביאל דניאל אהביאל, סרטונים בערוץ היוטיוב דניאל אהביאל, באתר MusicBrainz (באנגלית) דניאל אהביאל, דף שער בספרייה הלאומית מאיר קליינר, גשר המיתרים, באתר ynet, 18 ביוני 2009 אסף נבו, ‏ישי לפידות והקינדערלך - "אבינו מלכנו", באתר ‏מאקו‏, 5 בספטמבר 2010 חנני בלייך - שעה טובה, "הקדוש ברוך הוא מנגן אותי" • הכנר דניאל אהביאל בראיון מיוחד באתר "חסידיניוז", ה' באייר ה'תש"ע, 19 באפריל 2010 מנחם כהן, מי שענה לדניאל, באתר "שיחת השבוע", כ"ד באלול ה'תשע"א, 23 בספטמבר 2011 אסף נבו, ‏שירים ונפלאות מבית הכנסת, באתר ‏מאקו‏, 11 בדצמבר 2011 ראיון והופעה עם דניאל אהביאל, בתוכנית אומן באמונה, באתר הידברות 2014 המזכירה - ריאיון עם דניאל אהביאל, דוס מיוזיק
וולת'ם

וולת'ם (באנגלית: Waltham) היא עיר במחוז מידלסקס במדינת מסצ'וסטס שבארצות הברית. העיר הייתה מרכז היסטורי לתנועת העבודה ותרמה משמעותית למהפכה התעשייתית האמריקאית. העיר היוותה אבטיפוס לתכנון הערים התעשייתי בארצות הברית במאה ה-19 על פי שמוכר כיום כשיטת וולת'ם-לואל לעבודה ולייצור. כיום מהווה העיר מרכז למחקר ולהשכלה גבוהה והיא כוללת בתחומה את אוניברסיטת ברנדייס ואוניברסיטת בנטלי. על פי מרשם התושבים האמריקאי של שנת 2010 מונה אוכלוסיית העיר 60,636 תושבים. וולת'ם מכונה גם עיר השעון (באנגלית Watch City) ומזוהה עם תעשיית השעונים האמריקאית. יצרנית השעונים הראשונה בוולת'ם פתחה את שעריה בשנת 1854 והייתה הראשונה שייצרה שעונים בפס ייצור. בשנת 1876 זכתה חברת השעונים וולת'ם בתערוכה העולמית בפילדלפיה במדליית זהב על ביצועיה. החברה ייצרה יותר מ-35 מיליון שעונים לפני שסגרה את שעריה בשנת 1957. וולת'ם יושבה לראשונה בשנת 1634 כחלק מווטרטאון ונוסדה באופן רשמי כעיירה רק בשנת 1738. בתחילת המאה ה-19, איש העסקים פרנסיס קאבוט לואל הקים עם מספר אנשי עסקים את חברת התעשייה של בוסטון, שהייתה לחברת הטקסטיל הממוסדת הראשונה בארצות הברית. העיר כוללת מספר אחוזות של מנהיגים ובעלי הון. בין האחוזות ניתן למצוא את בית גור משנת 1806 של מושל מסצ'וסטס, כריסטופר גור; את אחוזת רוברט טריט פיין שתוכננה על ידי האדריכלים הנרי הובסון ריצ'רדסון ופרדריק לו אולמסטד עבור הנדבן רוברט טריט פיין; ואחוזת ליימן שניבנתה ב־1783 עבור הסוחר תיאודור ליימן מבוסטון. בשנת 1857 יוצר בעיר השעון הראשון בפס ייצור - דגם וולת'ם 1857. חברת השעונים וולת'ם הייתה החברה הראשונה ליצור סטנדטיזציה של חלקי השעון. בשלהי המאה ה-19 ובמהלך המאה העשרים הייתה וולת'ם בית ליצרנית הרכב מטס אשר ייצרה בעיר את האופנוע הראשון בארצות הברית. ב-1848 הוקם בעיר בית הספר וולטר אי. פרנאלד, בית ספר הראשון בחצי הכדור המערבי שזכה לקבל מימון ציבורי כדי ללמד בעלי מוגבלויות. מדיה וקבצים בנושא וולת'ם בוויקישיתוף אתר האינטרנט הרשמי של וולת'ם (באנגלית) וולת'ם, באתר אנציקלופדיה בריטניקה (באנגלית) וולתם (מסצ'וסטס), דף שער בספרייה הלאומית "Massachusetts City and Town Incorporation and Settlement Dates". Commonwealth of Massachusetts. נבדק ב-21 ביולי 2014. {{cite web}}: (עזרה) "WALTHAM - Truly a Unique and Historical City". Waltham Museum. אורכב מ-המקור ב-2012-10-02. נבדק ב-21 ביולי 2014. {{cite web}}: (עזרה)
פרחיה בן משולם

הרב פרחיה בן משולם היה חכם יהודי בתימן במאה ה-14. כתב שו"ת העוסק באמונת ישראל ובמחשבת ישראל. סך התשובות שהשתמרו הוא 40. השאלות נשאלו על ידי הרב יעקב הכהן ב"ר יפת. הרב יוסף קאפח ההדיר את החיבור בשנת התשמ"ה, תרגמו והעיר הערות. לדברי הרב קאפח, הרב פרחיה עסק בנושאי מחשבה ופילוסופיה, ובלט בבקיאותו בדברי הרמב"ם ובהעמקה בהם. פירושיו למקראות אינם ידועים לנו, וכפי הנראה היו ידועים רק בתימן. הרב יוסף קאפח, 'ארבעים שאלות ותשובות בפילוסופיה לרב פרחיה ב"ר משולם', ספונות, סדרה חדשה, כרך ג (יח), תשמ"ה, עמ' 111-192. משה גברא, אנציקלופדיה לחכמי תימן, כרך א', המכון לחקר חכמי תימן, 2001, עמ' 482.
בילי

בילי הוא שם חיבה לשם ויליאם. האם התכוונתם ל... בילי (סדרת טלוויזיה) – קומדיית מצבים ישראלית בילי הנער – פושע אמריקאי במאה ה-19 ביטי בילי – אצילה דנית הרולד בילי – איש משרד החוץ הבריטי ביילי ביל אישים ששמם הפרטי הוא בילי
דארק (אי)

דארק (אנגלית: Dark Island; "האי האפל") הוא אי באזור אלף האיים התחתון (המזרחי), ליד מפרץ צ'יפאווה (Chippewa Bay). אי זה הוא חלק מהעיר המונד (Hammond), במחוז לורנס סנט, בניו יורק. מקור שם האי הוא בטירה שנקראה באותו זמן "הטירה האפלה" ("Dark Castle"). מאז שונה שמה ל"טירת זינגר" ("Singer Castle"). האי עצמו נמצא כמה מטרים בודדים מדרום לגבול קנדה-ארצות הברית, ומשתרע לאורך נהר. צידו הדרומי של האי מרוחק כמאה מטרים בלבד מערוץ הובלה של ספינות, ועל כן ספינות משא עוברות לעיתים קרובות בסמוך אליו. ערוץ הנחל עמוק מצדו האחד ורדוד מצדו השני ולכן מתאים לדיג. רוב העבודה האדריכלית באי מיוחסת לאדריכל האמריקאי הידוע ארנסט פלאג (Ernest Flagg). לקוחו, בבנייה באי, היה פרדריק גילברט בורן, נשיא חברת זינגר, יצרנית מכונות התפירה. בתו, מרג'ורי בורן תייר, הרחיבה את הבנייה בשנת 1928. טירת האי הייתה האחרונה מבין רצף טירות שנבנו באלף האיים תוך זמן קצר בין השנים 1888–1905. האדריכל תכנן את הטירה בשנת 1903, כדוגמת הטירה בוודסטוק (אנגליה) שתוארה ברומן של סר וולטר סקוט. בשנת 1919, עם מותו של פרדריק בורן, ירשה בתו את הבעלות על הנכס. במותה, נרכשו האי והמבנים שעליו על ידי מסדר "האחים הנוצרים" הקתולי. לאחר שימוש מועט באי, מכרו "האחים הנוצרים", בשנת 1965 את האי בסכום של כ-30,000 דולר לארגון צדקה בעל אופי דתי נוצרי: "האיגוד האוונגליסטי הרולד מרטין". פטור ממס, שהיה קודם רכישת האי, היה במחלוקת, לאחר אכלוסו על ידי הבעלים החדשים. בעלי האיים ששכנו באזור טענו כי ד"ר הרולד מרטין, מנהל ארגון הצדקה, עשה באי הפטור ממס שימוש פרטי כארמון קיץ. מרטין ניצח בבית המשפט, לאחר שטען כי הוא ואשתו, אלואיז, הציעו שירותי דת באי בכל יום ראשון בבוקר. שמועות רבות על תפקודו האמיתי של האי עקב שמו החדש, הבלאי ההדרגתי של המבנים וסיפורים על מבוך מורכב של מעברים סודיים אפלוליים כולל צינוק, הגדילו את המיסטיקה הרומנטית של האי. בשנות ה-80, ותחילת שנות ה-90 של המאה העשרים, האי היה רשום למכירה. פרסומות הופיעו במגזיני נדל"ן, בדבר אי פרטי ומיוחד, אך הנכס לא נמכר עד לשנת 2001, על ידי האיגוד "דארק איילנד טורס", מיזם של איש העסקים הגרמני פרהאד ולדי ושני שותפים עסקיים אמריקאים. האיגוד התחייב לקמפיין נרחב למען שיקום האי, והכשרתו לפתיחת סיורי מבקרים. הסיורים החלו בשנת 2003. למרות הפסדים לאורך השנים, רוב ריהוט הבית של הטירה נשמר כמקור, בניגוד לאיים סמוכים בהם הריהוט היה בשימוש, ואף נהרס. בשנת 2008, האי נרשם למכירה בתיווך הנדל"ן הבינלאומי "Sothebys" בעבור $24,500,000. הטירה הופיעה בסרט "The Skulls", בפרק בסדרת הטלוויזיה "The Great Escape" והוקלט בתוכה חלק מהאלבום "Lost Channels" של להקת הפולק רוק Great Lake Swimmers. מדיה וקבצים בנושא דארק בוויקישיתוף אתר האינטרנט הרשמי של דארק
תה צהוב

תה צהוב (בסינית: 黄 茶; בפין-יין: huángchá) הוא בדרך כלל תה מיוחד המעובד באופן דומה לעיבוד תה ירוק, אך עם אופן הכנה הכולל שלב ייבוש איטי וארוך יותר, שבו עלי התה הלח מיובשים וצבעם נהיה צהוב. לתה בדרך כלל יש מראה מאוד צהוב, וריח שונה מתה לבן ומתה ירוק. לפעמים הריח נחשב בטעות לתה שחור. המושג "תה צהוב" לתאר את סוגי התה האיכותיים המוגשים בבית משפט הקיסרי, בד בבד עם כך שהוא יכול להיווצר מכל סוג של תה על גבי אדניות שמש. Junshan Yinzhen ;君山銀針 - תה סיני מפורסם, ממחוז חונאן Huoshan Huangya ;霍山黃牙 - מהר הואו, מחוז אנחווי, סין Meng Ding Huangya ;蒙頂黃芽 - מהר מנג, מחוז סצ'ואן, סין Da Ye Qing ;大叶青 - ממחוז גואנגדונג, סין Huang Tang ;黄汤 - ממחוז ג'ג'יאנג, סין תה ירוק תה שחור תה לבן תה מדיה וקבצים בנושא תה צהוב בוויקישיתוף
זאב טונדרה אלסקי

זאב טונדרה אלסקי (זאב אלסקה טונדרה; שם מדעי: Canis lupus tundrarum), הידוע גם בתור "ברון הקרקע", הוא תת-מין של זאב מצוי. הזאב מצוי באזור החוף הארקטי מנקודה ליד בארו, מזרחה לכיוון מפרץ הדסון וכנראה שגם צפונה לארכיפלג הארקטי. תת מין זה זוהה בשנת 1912 על ידי גריט סמית מילר, אשר ציין כי הוא דומה באופן הדוק לזאב המישורים הגדולים בגולגולת ובמורפולוגיה של השן, אם כי בעל דוכן וחיך צרים יותר. זה זאב גדול, בצבע לבן צח. נכון לשנת 2005, זאב טונדרה אלסקי נחשב תת-מין על ידי ה-MSW3. זאב זאב מצוי מדיה וקבצים בנושא זאב טונדרה אלסקי בוויקישיתוף זאב טונדרה אלסקי, באתר ITIS (באנגלית) זאב טונדרה אלסקי, באתר האנציקלופדיה של החיים (באנגלית) זאב טונדרה אלסקי, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
זאב טקסס

זאב טקסס (שם מדעי: Canis lupus monstrabilis) הוא תת-מין נכחד של זאב מצוי שחי בטקסס הדרומית והמערבית וצפון מקסיקו. לתת מין זה פרווה כהה יותר מאשר בני דודיו הצפוניים, ויש לו עצם קדמי קמור ביותר. תת-מין זה נחשב לתת מין עצמאי על ידי ה-MSW3 אך לפי "United States Fish and Wildlife Service" אין זה תת-מין נפרד. זאב טקסס, באתר ITIS (באנגלית) זאב טקסס, באתר האנציקלופדיה של החיים (באנגלית) זאב טקסס, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
משתמש (מחשוב)

בתחום המחשבים, "משתמש" הוא אדם העושה שימוש כלשהו במחשב או בשירות-רשת. למשתמש יכול להיות חשבון משתמש, המזוהה על ידי שם משתמש. המושג "משתמש", משמש לעיתים קרובות לציון משתמש המשתמש במערכת, אף שאינו מבין את כל הפרטים הטכניים שלה באופן מלא. בהקשרי פצחנות, משתמשים שכאלו נחלקים גם למשתמשי User ו-Power User (כאשר האחרון הוא משתמש בעל יכולת תכנות מתקדמת יותר מהראשון). במיזמים בהם השחקן של המערכת הוא מערכת אחרת או סוכן תוכנה, ייתכן מצב בו אין משתמש קצה למערכת. מערכות הפעלה שונות מאפשרות שימוש של מספר משתמשים, כשלכל אחד יש גישה לתוכן בהתאם להרשאה שלו. משתמש קצה משתמש-על תיקיית בית מדיה וקבצים בנושא משתמש בוויקישיתוף הגדרת משתמש באתר YourDictionary באנגלית, "user" באנגלית user account השמות המצויים באנגלית הם username ‏או user name. שמות נוספים באנגלית ל"שם משתמש הם: login name,‏ screen name‏, screenname ,nickname,‏ ו-nick Jargon File וכן "User" "Windows Confidential: Power to the Power User". microsoft.com. 2012. נבדק ב-2015-01-14. ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
גאלוס אנונימוס

גאלוס אנונימוס (בלטינית: Gallus Anonymus; בפולנית: Gall Anonim) היה כרוניקן והיסטוריון עלום בן המאה ה-12. מחבר הכרוניקה -Gesta principum Polonorum ("מעשיהם העיקריים של הפולנים" בלטינית). השם Gallus יכול להצביע אולי על מוצאו הצרפתי. לפי מספר חוקרים פולנים, גאלוס אנונימוס יכול להיות זהה עם "אנונימוס", Anonymi Bele Regis Notarii כלומר ה"פקיד האנונימי של המלך בלה" שכתב את הכרוניקה ההונגרית בלטינית Gesta Hungarorum ("מעשי ההונגרים" בלטינית), לא ידוע כמעט דבר על המחבר. ידוע שלפני שבא לפולין היה בהונגריה, שם פגש במלך פולין בולסלאב השלישי, עקום הפה. לפי דבריו עלה לרגל למקום פולחנו של אגידיוס הקדוש (ליד ארל שבצרפת). כן ניכר בכתביו ידע לגבי סקנדינביה. לפי טיב כתיבתו היה אדם מלומד, המפגין רמת השכלה המתאימה לבן אצולה או לנזיר ומומחיות בכתיבה. סגנונו אופייני לצפון צרפת וארצות השפלה באותה תקופה. אחד הפסלים הבולטים בפארק העירוני של בודפשט הוא פסלו של הכרוניקן האלמוני ההונגרי, אנונימוס, המפוסל כדמות עוטה ברדס ללא פנים. את הפסל יצר הפסל מיקלוש ליגטי ב-1903. Krzysztof Stopka, Gallus Anonymus and his chronicle, Polska Akademia Umiejętności, 2010 מדיה וקבצים בנושא גאלוס אנונימוס בוויקישיתוף קטעים מתוך הכרוניקה של פולין (באנגלית) מעשי ההונגרים (באנגלית) מעשי ההונגרים (בלטינית) ערך ביוגרפי באתר academia.edu על הפסל ליגטי ויצירותיו
Death Master File

Death Master File (בתרגום חופשי: קובץ המוות המרכזי) או Social Security Death Index הוא מסד נתונים המתוחזק על ידי שירות הביטוח לאומי האמריקאי מאז שנת 1980. ניתן לשלוף נתונים מהקובץ לאחר רישום באתר https://www.ssdmf.com (אורכב 26.10.2017 בארכיון Wayback Machine). הקובץ כולל מידע על כל אזרח בעל מספר זהות אשר מותו דווח לרשות הביטוח הלאומי האמריקאי מאז שנת 1962, וכל אדם אשר היה בחיים משנת 1962 ואילך. נכון לשנת 2009, כלל הקובץ 83 מיליון מקרי מוות. בשנת 2011, הוסרו חלק מהרשומות מהמאגר. המידע בכל רשימה כולל: שם פרטי ושם משפחה (ומאז שנת 1990, גם שם אמצעי), תאריך לידה, חודש ושנת המוות (ותאריך מדויק משנת 2000) מספר זהות והאם רשות מוסמכת הכריזה על מות האדם או אם התקבל אישור מוות. עד הכיל הקובץ מידע אודות המיקוד האחרון של האדם לפני מותו והמיקוד אליו נשלחה קצבת ביטוח הלאומי האחרונה. מידע זה הוסר בשנת 2011. קובץ המוות מכיל רק חלק קטן ממסד הנתונים המוחזק על ידי הביטוח הלאומי האמריקאי מאז שמוחשב בשנת 1961 אשר כולל מידע על כל בעלי מספרי תעודות הזהות משנת 1936 ואילך. קובץ זה נחשב למסמך פומבי לפי ה-Freedom of Information Act, ועדכונים שבועיים וחודשיים נמכרים על ידי ה-National Technical Information Service של מחלקת המסחר של ממשלת ארצות הברית מידע על מותו של חולה חשוב בין השאר למחקרים רפואיים, במקרה שהמשפחה אינה מיידעת את בית החולים על מותו של החולה אשר שוחרר לביתו. כמו כן, משמש מסד זה למניעת וזיהוי גנבת זהות של נפטרים. קובץ זה משמש בין השאר גנאלוגים. רשות הביטוח הלאומי האמריקאי מפיצה את הקובץ באמצעות ה-National Technical Information Service. נכון למאי 2013, התעריף לעותק בודד של הקובץ (בלא אפשרות לעדכונים עתידיים) היה $1825. אתר האינטרנט הרשמי של Death Master File Congressional testimony on the Death Master File Online version of the 2011 Death Master File Living persons listed on Death Master File Social Security Administration, Detailed Chronology: 1960s. The DMF contains about 99,000 deaths for 1961, and about 301,000 deaths for 1962. Don't take your EHR to heaven, donate it to science: legal and research policies for EHR post mortem. doi:10.1136/amiajnl-2013-002061.
קנטורוביץ

קַנטוֹרוֹביץ (וריאנט: קנטרוביץ; בכתב לטיני נכתב לרוב Kantorowicz, ברוסית: Канторович) הוא שם משפחה יהודי הנגזר מהמילה "קנטור", שפירושה זמר, זמר כנסייתי (אנ') וכן, במשמעותו היהודית, חזן. הסיומת "ביץ" (או גם: "ביץ'") היא משפות סלאביות ופירושה "בן של". האם התכוונתם ל... קנטורוביץ: אלפרד קנטורוביץ' (גר') – משפטן, סופר, פובליציסט וחוקר ספרות יהודי-גרמני אריה קנטורוביץ – מדען מחשב ישראלי יליד ברית המועצות ארנסט קנטורוביץ' – היסטוריון יהודי-גרמני-אמריקאי שחקר מחשבה פוליטית ותאולוגיה של ימי הביניים גרטרוד קנטורוביץ (גר') – חוקרת תולדות האמנות ופזמונאית יהודייה-גרמנייה הרמן קנטורוביץ' – משפטן יהודי-גרמני לאוניד קנטורוביץ' – מתמטיקאי וכלכלן יהודי-סובייטי, חתן פרס נובל לכלכלה פנחס קנטורוביץ – מחבר ספרי מדע פופולרי וספרי לימוד מו"ל יהודי ורשאי שמואל שבח קנטורוביץ – מורה, מדקדק עברי ומחברי ספרי דקדוק קנטרוביץ: אדריאן קנטרוביץ (אנ') – מנתח לב יהודי-אמריקאי יעקב קנטורוביץ (רב) – רבה של אוז'דה ומרבני ארצות הברית, חבר נשיאות אגודת הרבנים באמריקה וראש ישיבת תורה ודעת יעקב קנטרוביץ' (אמן) – אמן ישראלי, ראש מחלקת השטיחים של בצלאל מיכאל חזני (קנטרוביץ) – שר וחבר הכנסת, מראשי המפד"ל שמות במשמעות דומה: קנטור חזן חזנוב זינגר סינגר ספיבק
תצורת ג'יופוטאנג

תצורת גְ'יוֹפֿוֹטָאנְג (בסינית: 九佛堂组, בפין-יין: Jiǔfótáng zǔ – מילולית "היכל תשע הבודהות") היא תצורה גאולוגית מהקרטיקון התחתון בנציבות העירונית צ'אויאנג במחוז ליאונינג בסין. התצורה ידועה בשל המאובנים שנשמרו בצורה מעולה, הכוללים דינוזאורים מנוצים, עופות קמאים, פטרוזאורים ואורגניזמים אחרים (ראו הביוטה של ג'הול). התצורה היא חלק מחבורת ג'הול יחד עם תצורת יישיין. על הגיל המדויק של תצורת ג'יופוטאנג הייתה מחלוקת במשך שנים, כשהאומדנים נעו בין שלהי היורה לקרטיקון תחתון. חֶה ואחרים (2004) השתמש בתיארוך רדיומטרי של האיזוטופים של ארגון על שכבות הטוף על מנת לאמת את ההערכות הגיל הביוסטרטיגרפיות. מדידות אלו אישרו שגיל התצורה הוא מגיל אפטיאן השייך לתקופת הקרטיקון התחתון, לפני כ-0.7+/- 120.3 מיליון שנים. מאובנים של מיקרורפטור וג'הולאורניס נתגלו בתצורת ג'יופוטאנג. ג'וֹאוּ ואחרים (2003) מדדו בסיל בזלתי בחלקה העליון ביותר של תצורת ג'יופוטאנג את הגיל 110.6 מיליון שנים, כלומר אלביאן תחתון. מכאן שכל התצורה נוצרה מאפטיאן עליון לאלביאן תחתון. תצורת ג'יופוטאנג שוכנת על תצורת יישיין. עובייה נעה בין 800 ל-1,200 מטרים. השכבה התחתונה בנויה ממשקעים סיליקלאסטיים גסי גרגיר של קונגלומרט ואבן חול המתחלפים במשקעים דקי גרגיר של אבן בוץ מעורב בטוף. ואחר כך שלוש פעמים שכבה של אבן חול מעורבת בטוף ועליה שכבה של אבן בוץ דקת גרגיר יותר המעורבת בטוף. בתצורת ג'יופוטאנג נתגלה כמה דגימות של יונקים, אבל רק אחד תואר רשמית וכונה בשם בתצורת ג'יופוטאנג נתגלה כמה דגימות של בעלי אגן דמוי עוף. בתצורת ג'יופוטאנג נתגלה דגימות רבות של פטרוזאורים. בתצורת ג'יופוטאנג נתגלה דגימות רבות של תרופודים. מדיה וקבצים בנושא תצורת ג'יופוטאנג בוויקישיתוף הגאולוגים מקבצים את שכבות הסלעים ליחידות ליתוסטרטיגרפיות (יחידות סלע) הקרויות פרטים (באנגלית members) המוכלות בתוך תצורות (formations) המקובצות לחבורות (groups). He, H.Y., Wang, X.L., Zhou, Z.H., Wang, F., Boven, A., Shi, G.H., Zhu R.X. (2004). "Timing of the Jiufotang Formation (Jehol Group) in Liaoning, northeastern China, and its implications" Geophysical Research Letters 31(13): 1709 Zonghe Zhou, Paul M. Barrett, Jason Hilton: An exceptionally preserved Lower Cretaceous ecosystem. In: Nature 421, 20 February 2003, ISSN 0028-0836, S. 807–814.